കാസര്കോട്, ആലപ്പുഴ, കൊല്ലം ഒഴികെ 11 ജില്ലകളിലും ഇന്ന് ഓറഞ്ച് അലര്ട്ട് ബാക്കി മൂന്നിടത്തും യെലോ അലര്ട്ടും ഡാമുകള് ഉയര്ത്തിയിട്ടും പ്രളയ ഭീതി ഉണ്ടാകാത്തത് ആശ്വാസം ഇടുക്കി ഡാമിലെ ജലനിരപ്പ് 2395 അടിയാകും വരെ ചെറുതോണിയില് ഷട്ടറുകള് തുറന്നുവയ്ക്കും തിരുവനന്തപുരം : സംസ്ഥാനത്ത് ഇന്നും നാളെയും അതിശക്തമായ മഴയ്ക്കു സാധ്യതയുണ്ടെന്നും അതീവ ജാഗ്രത പാലിക്കണമെന്നും കേന്ദ്ര കാലാവസ്ഥാ വകുപ്പിന്റെ മുന്നറിയിപ്പ്. കാസര്കോട്, ആലപ്പുഴ, കൊല്ലം ഒഴികെ 11 ജില്ലകളിലും ഇന്ന് ഓറഞ്ച് അലര്ട്ട് അതിശക്തമായ മഴ പ്രഖ്യാപിച്ചു. ബാക്കി മൂന്നിടത്തും യെലോ അലര്ട്ടുമുണ്ട് ശക്തമായ മഴ. തീവ്രമഴയ്ക്കുള്ള റെഡ് അലര്ട്ട് നിലവില് എവിടെയും പ്രഖ്യാപിച്ചിട്ടില്ല. നാളെ കാസര്കോട്, കണ്ണൂര് ജില്ലകളില് യെലോ അലര്ട്ടും ബാക്കി 12 ജില്ലകളില് ഓറഞ്ച് അലര്ട്ടുമാണ്. മറ്റന്നാള് കാസര്കോട് ഒഴികെയുള്ള ജില്ലകളില് യെലോ അലര്ട്ടുണ്ട്. 23നു മഴയുടെ ശക്തി കുറയും. അതുവരെ ശക്തമായ കാറ്റും ഇടിമിന്നലുമുണ്ടാകാം. 22 വരെ മത്സ്യബന്ധനം വിലക്കി. കിഴക്കന് മലയോര, പശ്ചിമഘട്ട മേഖലകളിലും നദീതീരങ്ങളിലും പ്രത്യേക ജാഗ്രതാ നിര്ദ്ദേശമുണ്ട്. ജലനിരപ്പ് ക്രമീകരിക്കാന് ഇടുക്കി, ഇടമലയാര് എറണാകുളം, പമ്ബ പത്തനംതിട്ട അണക്കെട്ടുകള് തുറന്നെങ്കിലും എങ്ങും പ്രളയഭീഷണിയുണ്ടായില്ല. ഇന്നലെ പകല് 11ന് ഇടുക്കി ചെറുതോണി ഡാം തുറക്കുമ്ബോള് 2398.08 അടിയായിരുന്നു ജലനിരപ്പ്. 3 ഷട്ടറുകളാണു തുറന്നത്. വൃഷ്ടി പ്രദേശത്തു മഴയില്ലെങ്കിലും വെള്ളം ഒഴുകിയെത്തുന്നുണ്ട്. രാത്രി എട്ടിനുള്ള ജലനിരപ്പ് 2398.06 അടിയാണ്. 2395 അടിയാകുംവരെ ഷട്ടറുകള് തുറന്നുവയ്ക്കും. കുട്ടനാട്ടില് മിക്കയിടത്തും ഇന്നലെ വൈകിട്ടു തന്നെ ജലനിരപ്പ് അപകട നിലയ്ക്കു മുകളിലായി. തണ്ണീര്മുക്കം ബണ്ടിലെ 90 ഷട്ടറുകളും തുറന്നു. തോട്ടപ്പള്ളി സ്പില്വേയിലെ 40ല് 39 ഷട്ടറും ഉയര്ത്തിയിട്ടുണ്ട്. ഇടമലയാര് അണക്കെട്ടിലെ 2,3 ഷട്ടറുകള് 50 സെന്റീമീറ്റര് വീതം തുറന്നിട്ടുണ്ട്. സെക്കന്ഡില് ഒരു ലക്ഷം ലീറ്റര് വെള്ളം പുറത്തേക്കൊഴുകുന്നു. പെരിയാറിലെ കുട്ടമ്ബുഴ ഭാഗത്തു ജലനിരപ്പ് 30 സെന്റീമീറ്റര് ഉയര്ന്നു. ഭൂതത്താന്കെട്ട് അണക്കെട്ടിലെ എല്ലാ ഷട്ടറുകളും തുറന്നു വച്ചിരിക്കുകയാണ്. ഇടുക്കിയില്നിന്നുള്ള ജലം വൈകിട്ട് 5.30ന് നേര്യമംഗലം കടന്നു. പുലര്ച്ചെ വേലിയിറക്കമായതിനാല് സുഗമമായി കടലിലേക്ക് പോകുമെന്നാണ് പ്രതീക്ഷിക്കുന്നത്. ശബരിഗിരി പദ്ധതിയിലെ ആനത്തോട് ഡാം തിങ്കളാഴ്ച രാവിലെ തുറന്നു. 2 ഷട്ടറുകള് 90 സെന്റിമീറ്ററാണ് ഉയര്ത്തിയിരിക്കുന്നത്. ഇന്നലെ പുലര്ച്ചെ പമ്ബ ഡാമിന്റെ 2 ഷട്ടറുകള് 45 സെന്റിമീറ്റര് ഉയര്ത്തി. മൂഴിയാര്, മണിയാര് ഡാമുകള് നേരത്തെ തന്നെ തുറന്നു വച്ചിരിക്കുകയാണ്. പമ്ബാ നദിയില് വെള്ളം ഉയര്ന്നു തന്നെയാണെങ്കിലും അപകടകസ്ഥിതിയില്ല. അച്ചന്കോവിലാര് അപകടനില കടന്ന് ഒഴുകുകയാണ്. മണിമലയാറും നിറഞ്ഞാണ് ഒഴുകുന്നത്. തീരത്ത് ജാഗ്രതാ നിര്ദ്ദേശമുണ്ട്. തോട്ടപ്പള്ളി സ്പില്വേ ഉയര്ത്തിയതോടെ പമ്ബയിലെ ജലനിരപ്പ് കുറഞ്ഞു. ഡാമുകളില്നിന്നുള്ള വെള്ളമെത്തിയിട്ടും പമ്ബ കവിഞ്ഞിട്ടില്ല. Stories you may Like